പ്രശസ്തന്, മനുഷ്യസ്നേഹി, തെലുങ്ക് നടന് മോന്സന് തന്നെ വിശേഷിപ്പിക്കുന്നത് ഇങ്ങനെയൊക്കെ, കൂടുതല് ചിത്രങ്ങള് Begin typing your search... X ഒരുവിധം എല്ലാ പ്രമുഖരെയും മോന്സന് മാവുങ്കല് പറ്റിച്ചതിന്റെ കഥകളും ചിത്രങ്ങളും കണ്ട് അമ്ബരന്നിരിക്കുകയാണ് മലയാളികള്. മുന് പൊലീസ് മേധാവി ലോക്നാഥ് ബെഹ്റ, കെപിസിസി അധ്യക്ഷന് കെ സുധാകരന്, അമൃതാനന്ദമയി, മോഹന്ലാല് അടക്കമുള്ള പ്രമുഖരെയാണ് മോന്സന് പുരാവസ്തുക്കളുടെ പേരില് കബളിപ്പിച്ചത്. കബളിപ്പിക്കലിന്റെ ഭാഗമായി ഒരു വെബ്സൈറ്റും മോന്സന് സൃഷ്ടിച്ചിട്ടുണ്ട്. ഈ സൈറ്റില് Educationist, Philanthropist, World Peace Promoter, Renowned Cosmetologist, speaker Motivator, Actor In Telugu Films, എന്നൊക്കെയാണ് മോന്സന് തന്നെ വിശേഷിപ്പിക്കുന്നത്. പല സിനിമാ മോഡല് ചിത്രങ്ങളും സൈറ്റില് മോന്സന് ഉള്ക്കൊള്ളിച്ചിട്ടുണ്ട്. എന്നാല് കോസ്മറ്റിക് ചികിത്സ നല്കുന്ന ഡോക്ടറെന്ന് പറയുന്ന മോന്സന് പത്താം ക്ലാസ് പോലും പാസായിട്ടില്ലെന്നാണ് പൊലീസിന്റെ കണ്ടെത്തല്. മാത്രമല്ല, താന് ചികിത്സയ്ക്ക് നല്കുന്ന മരുന്ന് മറ്റെവിടെയും ലഭിക്കില്ലെന്നും ഇയാള് അവകാശപ്പെടുന്നുണ്ട്. വിദേശത്ത് കമ്ബനികളുണ്ടെന്ന പറയുന്ന മോന്സന് പാസ്പോര്ട്ടും ഇല്ലെന്ന് അന്വേഷണത്തില് കണ്ടെത്തിയിട്ടുണ്ട്. അതേസമയം, സാമ്ബത്തിക തട്ടിപ്പുകേസില് അറസ്റ്റിലായ മോന്സനെ മൂന്ന് ദിവസത്തേക്ക് ക്രൈം ബ്രാഞ്ച് കസ്റ്റഡിയില് വിട്ടിരിക്കുകയാണ്. എറണാകുളം അഡീ. സിജെഎം കോടതിയാണ് കസ്റ്റഡിയില് വിട്ടത്. ഇയാള്ക്ക് മതിയായ ചികിത്സകള് നല്കണമെന്നും കോടതി ഉത്തരവില് പറയുന്നു. എച്ച്എസ്ബിസി ബാങ്കിന്റെ വ്യാജ അക്കൗണ്ട് ഉണ്ടാക്കിയാണ് പ്രതി തട്ടിപ്പ് നടത്തിയതെന്ന് ക്രൈംബ്രാഞ്ച് കോടതിയെ അറിയിച്ചു. വ്യാജ അക്കൗണ്ട് എങ്ങനെ ഉണ്ടാക്കി, ഇതിനായി ഉപയോഗിച്ച ഹാര്ഡ് വെയര് എന്നിവ കണ്ടെത്തേണ്ടതുണ്ടെന്നും അന്വേഷണസംഘം അറിയിച്ചു. ഇയാളുടെ തട്ടിപ്പിന്റെ വ്യാപ്തി അറിയണമെങ്കില് അഞ്ച് ദിവസമെങ്കിലും കസ്റ്റഡിയില് വേണമെന്നായിരുന്നു ക്രൈം ബ്രാഞ്ച് കോടതിയെ അറിയിച്ചത്. എന്നാല് മൂന്നു ദിവസത്തെ കസ്റ്റഡിയാണ് കോടതി അനുവദിച്ചത്. TAGS: Popular X TAGS: